PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

NR. 23453 /19.04.2021

**RAPORT DE SPECIALITATE**

la proiectul de hotărâre pentru modificarea Anexei nr. 1, Anexei nr. 2, Anexei nr. 3, Anexei nr. 4 şi Anexei nr. 5 din H.C.L nr. 77/04.04.2019

privind aprobarea documentaţiei tehnico -economice de avizare a lucrărilor de intervenţie şi a indicatorilor tehnico-economici la obiectivele de investiţie:

„ Reabilitare termică clădiri rezidenţiale Satu Mare - Aleea Milcov bloc T2 Satu Mare”,

„ Reabilitare termică clădiri rezidenţiale Satu Mare – Strada Dariu Pop nr. 7 bloc T40 Satu Mare”,

„ Reabilitare termică clădiri rezidenţiale Satu Mare – Strada Careiului nr. 18 Satu Mare”,

„ Reabilitare termică clădiri rezidenţiale Satu Mare – Strada Careiului bloc C6-C8 Satu Mare”,

„ Reabilitare termică clădiri rezidenţiale Satu Mare - Piaţa 25 Octombrie bloc 10-12 Satu Mare”,

Obiectivele de investiţie au fost depuse spre finanţare în cadrul Programului Operaţional Regional 2014-2020, prin Axa Prioritară 3 “Sprijinirea tranziției către o economie cu emisii scăzute de carbon”, Prioritatea de investiţii 3.1 ”Sprijinirea eficienței energetice, a gestionării inteligente a energiei și a utilizării energiei din surse regenerabile în infrastructurile publice, inclusiv în clădirile publice, și în sectorul locuințelor”, Operațiunea A „Clădiri rezidențiale”.

Aceste proiecte au ca scop îmbunătățirea izolației termice și hidroizolaţiei anvelopei clădirii (pereți exteriori, ferestre, tâmplărie, planșeu superior, planșeu peste subsol), șarpantelor, inclusiv măsuri de consolidare.

Contractele de finanţare pentru aceste obiective de investiţii au fost semnate în anul 2019.

Indicatorii tehnici- economici, respectiv documentaţia tehnică faza DALI la aceste obiective de investiţie au fost aprobate prin H.C.L nr. 37/15.02.2018, fiind actualizaţi conform Instrucţiunii Autoritatea de Management POR nr. 112/ 08.03.2019 prin H.C.L nr. 77/04.04.2019.

Instrucţiunea nr. 112/ 08.03.2019 prevedea aplicarea art. 71 din OUG 114/2018, privind instituirea unor măsuri fiscal bugetare, modificarea şi completarea unor acte normative şi prorogarea unor termene, dând posibilitatea UAT -urilor de a actualiza Devizele generale ale investiţiilor în ceea ce priveşte preţul manoperei.

Ca urmare a actualizării Devizelor în ceea ce priveşte preţul manoperei, au fost licitate lucrările de reabilitare termică la data de 21.08.2020 şi la data de 16.10.2010. Ȋn urma celor două publicări nu au fost depuse oferte.

Astfel, a fost nevoie de actualizarea Devizelor în ceea ce priveşte preţul materialelor de construcţii, preţ ce nu a fost actualizat în baza Instrucţiunii nr. 112/ 08.03.2019.

Anexele ce conţin indicatorii tehnico -econimici au fost actualizaţi prin H.C.L 119/30.07.2020 privind îndreptarea erorii materiale a Indicatorilor valorici, şi anume s-a înlocuit expresia “inclusiv TVA” cu “exclusiv TVA”.

Proiectul de hotărâre pentru modificarea Anexei nr. 1, Anexei nr. 2, Anexei nr. 3, Anexei nr. 4 şi Anexei nr. 5 din H.C.L nr. 77/04.04.2019 privind aprobarea documentaţiei tehnico -economice de avizare a lucrărilor de intervenţie şi a indicatorilor tehnico-economici la obiectivele de investiţie: „ Reabilitare termică clădiri rezidenţiale Satu Mare - Aleea Milcov bloc T2 Satu Mare”, „ Reabilitare termică clădiri rezidenţiale Satu Mare – Strada Dariu Pop nr. 7 bloc T40 Satu Mare”, „ Reabilitare termică clădiri rezidenţiale Satu Mare – Strada Careiului nr. 18 Satu Mare”, „ Reabilitare termică clădiri rezidenţiale Satu Mare – Strada Careiului bloc C6-C8 Satu Mare”, „ Reabilitare termică clădiri rezidenţiale Satu Mare - Piaţa 25 Octombrie bloc 10-12 Satu Mare”, se înaintează Consiliului Local al Municipiului Satu Mare cu propunere de aprobare.

Director executiv Şef serviciu

Ec. Ursu Lucia Dr. Sveda Andrea